CELEX: 32019R0924
Language: sk
Date: 2019-06-03 00:00:00
Title: Vykonávacie nariadenie Komisie (EÚ) 2019/924 z 3. júna 2019 o zatriedení určitého tovaru do kombinovanej nomenklatúry

6.6.2019   
               
               
                  SK
               
               
                  Úradný vestník Európskej únie
               
               
                  L 148/10
               
            
         VYKONÁVACIE NARIADENIE KOMISIE (EÚ) 2019/924
         z 3. júna 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. júna 2019
            
               
                  Za Komisiu
               
               
                  v mene predsedu
               
               Stephen QUEST
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie
                        (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Výrobok (tzv. skrinka na optické vlákna s prípojkami) valcovitého tvaru s priemerom približne 140 mm a výškou 400 mm. Výrobok váži približne 2,5 kg. Výrobok je vyrobený hlavne z plastu s niekoľkými malými prvkami (úchytkami a skrutkami) vyrobenými z kovu.
                        V základni výrobku sú štyri vstupy pre káble. Keď je výrobok úplne zmontovaný, základňa je pripevnená k valcovitému plastovému krytu výrobku pomocou snímateľnej okrúhlej svorky.
                        Vo vnútri je kazeta na spájanie optických vlákien vyrobená z plastu, pripevnená k základni výrobku. Táto kazeta obsahuje špecifické drážky na zarovnanie optických vlákien/optických káblov a je vybavená prípojkami.
                        Výrobok ako celok je určený na ochranu optických vlákien/optických káblov a môže sa používať v rôznych druhoch sietí.
                        
                            (*1) Pozri obrázky.
                     
                     
                        8536 70 00 
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 7 k 85. kapitole a znením číselných znakov KN 8536  a 8536 70 00 .
                        Zatriedenie pod číselný znak KN 8536 90 10  je vylúčené, keďže tento číselný znak zahŕňa „prípojky a kontakty na drôty a káble“, t. j. elektrické zariadenia na vytvorenie elektrických pripojení. Predmetný výrobok je skrinka s prípojkami na optické vlákna, zväzky optických vlákien alebo optické káble a neobsahuje žiadne elektrické pripojenia.
                        Výrobok má charakteristické vlastnosti prípojok na optické vlákna, zväzky optických vlákien alebo optické káble, ktoré slúžia na jednoduché mechanické koncové zapojenie optických vlákien do digitálneho drôtového systému (pozri aj vysvetlivky k harmonizovanému systému k položke 8536 , časť IV).
                        Výrobok sa preto vzhľadom na jeho charakteristické vlastnosti má zatriediť pod číselný znak KN 8536 70 00  ako prípojky na optické vlákna, zväzky alebo káble z optických vlákien.
                     
                  
               (*1)  Obrázky majú len informačný charakter.